રૂપિયામાં સતત ઘટાડો ચાલુ છે બુધવારે ડોલરને મુકાબલે રૂપિયો 73 નજીક પહોંચી ગયો છે . રૂપિયો ડોલરને મુકાબલે 72.91 પર પહોંચી ચુક્યો છે . ડોલરની માંગ વધવાને કારણે રૂપિયો કમજોર પડ્યો છે રૂપિયામાં સુધાર થાય તેવા સંકેત આવનારા કેટલાક દિવસોમાં નથી મળી રહ્યા . મંગળવારે રૂપિયો 24 પૈસા તૂટીને 72.69 પર બંધ થયો હતો , જયારે આજે બજાર ખુલતાની સાથે જ રૂપિયામાં 22 પૈસાનો ઘટાડો જોવા મળ્યો છે . આ કારોબારી અઠવાડિયામાં ત્રીજા દિવસે પણ રૂપિયામાં એતિહાસિક ઘટાડો જોવા મળ્યો છે . બુધવારે રૂપિયો ડોલર સાથે 22 પૈસા ગગડીને 72.91 પર પહોંચી ગયો છે સોમવારે તે 72.45 પર બંધ થયો હતો . કેન્દ્રની મોદી સરકાર અને કેન્દ્રીય રિઝર્વ બેંકે ડોલરને મુકાબલે ગગડતા રૂપિયાને અટકાવવા માટે વિદેશમાં રહી રહેતા ભારતીય નાગરિકોનો સહારો લેવાની તૈયારી કરી રહ્યા છે . સરકારને આશા છે કે તેમના આ પગલાં પછી તેઓ ચાલુ ખાતાના ઘટાડાને ઓછો કરી શકે છે . આ સંબંધમાં મોદી સરકારના કેટલાક અધિકારીઓ નાણાં મંત્રાલય અને ભારતીય રિઝર્વ બેન્કના સંપર્કમાં છે અને વાતચીત ચાલી રહી છે કે આખરે રૂપિયાને કેવી રીતે મજબૂત કરવામાં આવે . જયારે રૂપિયામાં થતા ઘટાડાને કારણે તેલ કંપનીઓને વિદેશથી તેલ મંગાવવા માટે ભારે કિંમત ચૂકવવી પડી રહી છે . તેને કારણે પેટ્રોલ અને ડીઝલની કિંમતોમાં વધારો થવાની આશંકા વ્યકત કરવામાં આવી રહી છે . બેન્કિંગ , ઓટો , એફએમસીજી , ઓઇલ એન્ડ ગેસ અને પાવર સેક્ટર શેરમાં ભારે ઘટાડો જોવા મળી રહ્યો છે .